Publication: Magyar Közlöny
Issue: MK-2000-124 (Year: 2000, Number: 124)
Era: 1990-2004
Section: A vámjogról, a vámeljárásról, valamint a vámigazgatásról szóló 1995. évi C. törvény 212. §-a (2) bekezdésének
Paragraph Index: 364

2. külföldi tartózkodási engedélyét. A fentieken túlmenően a külföldön tanulmányokat folytató iskolalátogatási igazolását, a munkát végző munkavállalási engedélyét, valamint az illetékes hatóság által láttamozott külföldi munkavállalási szerződését, a külföldön vállalkozást fenntartó a vállalkozás hivatalos nyilvántartásának igazolását is köteles benyújtani. Amennyiben a külföldi foglalkoztatás egy belföldi és egy külföldi gazdálkodó között kötött külkereskedelmi szerződés keretében történő munkavégzés formájában valósul meg, minek következtében a munkavállaló nem rendelkezik az illetékes hatóság által láttamozott külföldi munkavállalási szerződéssel, úgy (az 1. és 2. pontban foglaltakon, valamint a munkavállalási engedélyen túl) a két gazdálkodó által megkötött és a külföldi hatóságok által jóváhagyott külkereskedelmi szerződés másolatát, vagy a külföldi munkaügyi hatóságnak a két cég között kötött külkereskedelmi szerződésre vonatkozó engedélyét kell a vámeljárás lefolytatásához bemutatni. A szerződésmásolat benyújtása esetén a belföldi szerződő fél igazolja, hogy az, az eredetivel egyező. A szerződésmásolatból kitakarhatók mindazok az adatok, melyek az eljárás lefolytatásához szükségtelenek, ugyanakkor üzleti titkot képvisel(het)nek pl. a szerződés teljesítése esetén fizetett összeg stb. A vámkezelést kérőnek be kell nyújtani a belföldi munkáltatója által kiadott igazolást is, miszerint a már említett szerződés teljesítésének érdekében küldték külföldre ki munkavégzés céljából. Ha a külföldi foglalkoztatás egy belföldi gazdálkodó által külföldön alapított vállalkozás irányítása, adminisztratív tevékenység ellátása érdekében történik, úgy (az 1. és

Source: https://magyarkozlony.hu/hivatalos-lapok/12efd747b1cae78b355f76b8339d518f18e90453/dokumentumok/529bcd0180c3118db64c68dc1f54d2cda7361e74/letoltes